A Bizottság határozata

(1998. szeptember 3.)

a repülőgépes földfelszíni távközlési rendszerre (TFTS) vonatkozó közös műszaki szabályokról

(az értesítés a C(1998) 2378. számú dokumentummal történt)

(EGT vonatkozású szöveg)

(98/535/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a távközlő végberendezésekről és a műholdas földiállomás-berendezésekről, valamint a megfelelőségük kölcsönös elismeréséről szóló, 1998. február 12-i 98/13/EK európai parlamenti és tanácsi irányelvre [1] és különösen annak 7. cikke (2) bekezdésének második francia bekezdésére,

mivel a Bizottság elfogadta a közös műszaki szabályokat igénylő műholdas földiállomás-berendezések típusazonosítására vonatkozó intézkedést, és ehhez kapcsolódóan megállapította a szabályozás hatályát a 7. cikk (2) bekezdése első francia bekezdésének megfelelően;

mivel célszerű a megfelelő harmonizált szabványokat, illetve részszabványokat is elfogadni, amelyek a közös műszaki szabályokba belefoglalandó alapvető követelmények teljesítésére vonatkoznak;

mivel annak érdekében, hogy a gyártók piacra jutásának folyamatosságát biztosítani lehessen, átmeneti rendelkezésekre van szükség a nemzeti engedélyezési előírások alapján engedélyezett készülékekre vonatkozóan;

mivel a javaslatot – a 29. cikk (2) bekezdésének megfelelően – beterjesztették a bizottsághoz (ACTE);

mivel az e határozatban elfogadandó közös műszaki szabályok összhangban vannak az ACTE állásfoglalásával,

ELFOGADTA EZT A HATÁROZATOT:

1. cikk

(1) Ezt a határozatot az olyan végberendezésekre kell alkalmazni, amelyek nyilvános távközlőhálózathoz csatlakoztathatók, és a 2. cikk (1) bekezdésében meghatározott harmonizált szabvány hatálya alá tartoznak.

(2) Ez a határozat közös műszaki szabályokat állapít meg a gyártó vagy annak képviselője által a repülőgépes földfelszíni távközlési rendszerben (TFTS) való használatra szánt végberendezések műszaki jellemzőire, elektromosinterfész- és mechanikaiinterfész-követelményeire, valamint hozzáférés-ellenőrzési protokolljára vonatkozóan.

2. cikk

(1) A közös műszaki szabályok tartalmazzák a harmonizált szabványt, amelyet az eljárni jogosult szabványügyi szerv a 98/13/EK irányelv 5. cikkében szereplő alapvető követelmények lehetséges mértékű megvalósítása érdekében dolgozott ki. Az e szabványra történő hivatkozás a mellékletben szerepel.

(2) Az e határozat hatálya alá tartozó végberendezések megfelelnek az (1) bekezdésben említett közös műszaki szabályoknak, és teljesítik a 98/13/EK irányelv 5. cikkének a) és b) pontjában említett alapvető követelményeket, és teljesítik az összes egyéb vonatkozó irányelv, különösen a 73/23/EGK [2] és a 89/336/EGK [3] tanácsi irányelv követelményeit.

3. cikk

A 98/13/EK irányelv 10. cikkében említett eljárások végrehajtására kijelölt, bejelentett szervek a határozat 1. cikke (1) bekezdésének hatálya alá tartozó végberendezések tekintetében a mellékletben szereplő harmonizált szabványt e határozat hatálybalépését követően alkalmazzák, illetve biztosítják annak alkalmazását.

4. cikk

(1) A mellékletben említett harmonizált szabvány hatálya alá tartozó berendezésekre vonatkozó nemzeti típus-jóváhagyási szabályozás három hónappal e határozat hatálybalépését követően hatályát veszti.

(2) Az említett nemzeti szabályozásnak megfelelően engedélyezett végberendezések továbbra is forgalmazhatók a nemzeti piacon, és üzembe helyezhetők.

5. cikk

Ennek a határozatnak a tagállamok a címzettjei.

Kelt Brüsszelben, 1998. szeptember 3-án.

a Bizottság részéről

Martin Bangemann

a Bizottság tagja

[1] HL L 74., 1998.3.12., 1. o.

[2] HL L 77., 1973.3.26., 29. o.

[3] HL L 139., 1989.5.23., 19. o.

--------------------------------------------------

MELLÉKLET

Hivatkozás a vonatkozó harmonizált szabványra

Az e határozat 2. cikkében említett harmonizált szabvány a következő:

Electromagnetic compatibility and radio spectrum matters (ERM); terrestrial flight telecommunications system (TFTS); technical requirements for TFTS

(Elektromágneses összeférhetőséggel és rádiófrekvenciás spektrummal kapcsolatos kérdések [ERM]; repülőgépes földfelszíni távközlési rendszer [TFTS]; TFTS-re vonatkozó műszaki követelmények)

ETSI

Európai Távközlési Szabványügyi Intézet

ETSI Titkárság

TBR 23 – 1998. március

(az előszó kivételével)

Kiegészítő információk

Az Európai Távközlési Szabványügyi Intézet a 83/189/EGK tanácsi irányelv [1] szerint elismert szervezet.

A fent említett harmonizált szabvány a 83/189/EGK tanácsi irányelv vonatkozó eljárása alapján kiadott megbízásnak megfelelően készült.

A fentiekben említett harmonizált szabvány teljes szövege az alábbi címen szerezhető be:

Európai Távközlési Szabványügyi Intézet (European Telecommunications Standards Institute) 650 Route des Lucioles F–06921 Sophia Antipolis Cedex | Európai Közösségek Bizottsága (Commission of the European Communities) DG XIII/A/2 – (BU 31, 1/7) Rue de la Loi/Wetstraat 200 B–1049 Brussels |

vagy bármely egyéb, az ETSI-szabványok rendelkezésre bocsátásáért felelős szervezetnél, amelyek listája a www.ispo.cec.be internetcímen érhető el.

[1] HL L 109., 1983.4.26., 8. o.

--------------------------------------------------